text: بصراحه.من زمان ما استمتعت بالاكل  في مطعم بالرياض  زي اليوم     مع ان المكان فاتح من زمان بس ما تحمست اروح له   فكرته مطعم ايطالي تقليدي والسلام زيه زي اي مطعم  ثاني  لكن جاني خبر انو فيوجن  مابين الياباني والايطالي. ويقدم الاكل الاسيوي بطريقه  جديده ومفهوم مو متكرر     فحبيت اغامر   والحمد لله كانت تجريه جدا موفقه ورائعه  وراح تتكرر     وقت الزياره :   الاربعاء مساء  س ٩     نبدا بالطلبات:   اتمنى تعذروني بالاسماء  ما امداني احفظها   سوشي  كان له صوره بالمنيو   لذيذ جدا وغير مفهوم السوشي عندي مع اني مو من محبينه ابدا لكن غامرت وكان روعه   نصيحه معه صوص اخضر صغير  جدا على جنب طعمه جدا جدا قوي اللي مايحب الطعم القوي  واللاذع لايدوقه     اعطيه ٩/١٠     كرسبي تشكن سالاد   حلوه جدا    خس مشكل مع هندباء  وفوقها قطعه دجاج مقلي زي البروستد   ملاحظاتي عليها   الخس فيه اجزاء ذابله  شوي والصوص  شوي قوي وطعمه موش ولابد  تمنيت يكون اقل لذعه     اعطيها ٧.٥/١٠     تشكن نودلز  جدا خطير  ولذيذ   نودلز سميك مع فلفل ملون ودجاج ذري جدا وشوية بصل اخضر وشغلات كرنشي     اعطيه ١٠/١٠    المشروبات :  فيه مشروب ( لانجاي او لانجي مو فاكره )  زنجبيل مع القليل من الكزبره والنعناع والليون وعشيه الليون   انا قريته. وجهي صار كذا 😳  كزبره في مشروب او عصير !!كيف تجي   وقررت اني اتهور واطلبه     والصراحه لو المطعم ما يقدم الا هالمشروب يكفيه    كان خطير خطير خطير   ولذيذ جدا ومنعش  ومكوناته متوازنه  جدا  وطعمه لايعلى عليه بصراحه   اعطيه ١٠/١٠ وبجداره بعد    مشروب ثاني  بلو    مو متذكره اسمه لكن وصفه فيه مكس سبرايت مع ليمون وشغله ثانيه   بالاخير كان لونه ازرق ومشروب غازي   مو لي لكن ذقته وحسيته عادي جدا مافيه جديد   اعطيه ٥/١٠       فاتورتنا كانت ١٩١     السلبيات :  شوي ازعاج وزحمه والبنات الله يهديهم ضحك بصوت عالي وصراخ   الجلسات معظمها مفتوحه والبارتشن  مو  ذاك الساتر والمواقف طبعا حكايه   فيه شغله نرفزتني : الويترز ٣ مرات يجون يشوفون اذا خلصنا يشيلون الاطباق   انا هالحركه ماحبها لما احس احد يراقبني وانا اكل   خلاص اذا انتهيت صدقني راح اناديك تنظف الطاوله       الايجابيات:   مدير المطعم جدا ناجح ونشيط وخدوم فعلا تحس مدير مطعم فاهم   الويترز بشوشين  ونفسيتهم حلوه   الاكل ما خدا  وقت شوي وجانا بالرغم من الزحمه     افكر اعيد الزياره بوقت اهدا  من الويكند  واستمتع بباقي الاطباق    انصح فيه وبقوه لكن للناس اللي تحب المغامره والاكل الاسيوي بشكل جديد وهيك   اللي ما تحب المغامره والاكلات الغريبه خليك ع المنيو   الايطالي       اتمنى اكون افدتكم 😌😌